Adi şamayı

Adi şamayı, gümüşcə () — Çəkiyəbənzərlər dəstəsinə, Şamayılar cinsinə daxil olan növ.

 Təsviri 
Qarışıq rəngə sahibdir — beli tünd, boz-mavidən zeytuni yaşıla qədər, qarnı və ətrafları gümüşü. Bel və quyruq üzgəcləri tünd, digərləri isə sarı və ya qırmızımtıl olur.

20 sm uzunluğa (ortalama 12–15 sm, ən böyüyü 25 sm) və 60 q çəkiyə sahib olur. Bununla belə 80–100 q çəkiyə sahib nümunələrinə də rast gəlinir.

Ən sevimli qidası milçək tırtıllarıdır.

 Yayılması 
Adi şəmayılar Azov, Baltik, Qara, Xəzər (şimal hissəsinə aid hövzədə) və Ağ dəniz (qərb avkatoriyasında) sularında müşahidə edilirlər.

 Həyat tərzi 
Çaylarda, göllərdə, su anbarlarında və nisbətən duzlu olan çay mənsəblərində yayılırlar. Sürü halında yaşayırlar və əsasən suyun üst hissələrini üstün tuturlar. Planktonlar və suya düşən həşəratlarla qidalanırlar.

Kürüləmə mayın sonlarında başlayır və iyulun əvvəlində bitir.

 Əhəmiyyəti və istifadəsi 
Elə də böyük ov əhəmiyyəti kəsb etmir. Əgər heç bir canlı balıq yoxdursa, daha böyük yırtıcı balıq tutmaq üçün yem kimi də istifadə olunur. Kulinariyada istifadə edilir. Olduqca dadlı olması ilə seçilir.

 İstinadlar 

 Ədəbiyyat 


 Xarici keçidlər 
 "Rusiyanın onurğalı heyvanları": Adi şəmayı
 Adi şəmayı 

Kateqoriya:Çəkilər
Kateqoriya:Təhlükədə olmayan növlər
Kateqoriya:1758-ci ildə təsvir edilən balıqlar
Kateqoriya:Avropa balıqları
Kateqoriya:Qırmızı kitaba görə az qayğı tələb edən növlər